Hos Cardiolab Hellerup har jeg fået scannet min blodårer og taget blodprøve. Der står at man kommer til at tale med en læge og at der tages forbehold for ens historie i forbindelse med prøvesvar. Jeg er blevet scannet d. 22.5.14. Mødte en venlig sygeplejerske, fik scannet blodårer og taget blodprøve. Der blev ikke spurgt til familiens sygehistorie eller om der var arvelige faktorer i familien. Her mere end tre uger efter har jeg endnu ikke set en rapport. Ifølge deres hjemmeside skal det tage 2-7 dage. Jeg har rykket telefonisk tre gange uden at få noget svar. Du kan ikke komme i direkte kontakt med klinikken, kun ringe til en omstilling, der kan give svar videre. De beder pænt om dit telefonnummer, så de kan ringe tilbage, men det sker ikke. Behøver jeg at fortælle at jer betalte 3000 kr. med det samme. Tilbage er der så at rykke, igen igen eller tage direkte ind på klinikken og bede om at få mine penge retur. Jeg er meget skuffet og frustreret. Jeg troede at det var et seriøst sted, men føler mig ærlig talt taget ved næsen. Jeg kan ikke at anbefale at betale før man får rapporten, måske kommer den aldrig.Samme dag som anmeldelsen kommer på trustpilot, med kopi til cardiolab, bliver jeg ringet op af fimaet, der beklager at der er gået så lang tid og nu vil de sende min rapport. (Trustpilot har åbenbart noget magt). Jeg modtager rapporten et par dage senere på mail, men må igen sige at jeg blev skuffet. I rapporten står der at det er godt jeg er holdt op med at ryge, det er 27 år siden og jeg stoppede da jeg var 25 år. Mit bmi havde de regnet forkert ud, til 28 istedet for de 22, det i virkeligheden er. Jeg skrev og kommenterede på det, og her fik jeg at vide at det var en regnefejl fra deres side. Derudover blev jeg anbefalet at motionere 30 min om dagen og spise 5 stk. frugt/grønt, det kunne jeg have læst i et dameblad. Mine årer så pæne ud ( og det er jo dejligt). Min egentligt bekymring er mit cholesterol tal, det var nævnt med værdier, men ikke kommenteret. Jeg har i mine oplysninger skrevet at der var flere dødsfald i min familie pga. blodpropper, men det blev der ikke taget hensyn til. Jeg synes, man bør spare sine 3000 kr. og gå til egen læge, det vil jeg gøre næste gang. mv. Berit